CELEX: 62008TN0062
Language: fi
Date: 2008-02-06 00:00:00
Title: Asia T-62/08: Kanne 6.2.2008 — ThyssenKrupp Acciai Speciali Terni v. Euroopan yhteisöjen komissio

12.4.2008   
            
            
               FI
            
            
               Euroopan unionin virallinen lehti
            
            
               C 92/40
            
         Kanne 6.2.2008 — ThyssenKrupp Acciai Speciali Terni v. Euroopan yhteisöjen komissio
   (Asia T-62/08)
   (2008/C 92/79)
   Oikeudenkäyntikieli: italia
   Asianosaiset
   
      Kantaja: ThyssenKrupp Acciai Speciali Terni SpA (Terni, Italia) (asiamiehet: asianajajat T. Salonico, G. Pellegrino, G. Pellegrino, G. Barone)
   
      Vastaaja: Euroopan yhteisöjen komissio
   Vaatimukset
   
               —
            
            
               Riidanalainen päätös on julistettava lainvastaiseksi ja kumottava kokonaisuudessaan, koska siinä katsotaan, että riidanalainen toimenpide on valtiontuki, vaikka se päinvastoin on laillinen jatke niille vahingonkorvauksille, joita Italian valtion maksoi Ternille (ja sen seuraajille) korvatakseen sen sähkölaitosten pakkolunastuksen vuosina 1962–63
            
         
               —
            
            
               Vastaaja on velvoitettava korvaamaan oikeudenkäyntikulut
            
         
               —
            
            
               Toissijaisesti riidanalainen päätös on kumottava niiltä osin kuin sillä
               
                           a)
                        
                        
                           katsotaan, että Italian on perusteettomasti ja EY 88 artiklan 3 kohdan vastaisesti pannut täytäntöön valtiontuen ThyssenKruppille, Cementirille ja Nuova Terni Industrie Chimichelle
                        
                     
                           b)
                        
                        
                           katsotaan, että tietyt määrät on takaisinperittävä ThyssenKruppilta, Cementirilta ja Nuova Terni Industrie Chimicheltä ja näin ollen
                        
                     
                           c)
                        
                        
                           määrätään Italia viivyttelemättä perimään takaisin nämä määrät korkoineen
                        
                     
         
               —
            
            
               tai edelliseen nähden toissijaisesti, riidanalainen päätös on kumottava niiltä osin kuin siinä määrätään Italia viivytyksettä perimään takaisin tuki korkoineen, koska tällainen perintä on luottamuksensuojan yleisen periaatteen vastaista.
            
         Oikeudelliset perusteet ja pääasialliset perustelut
   Tässä asiassa riitautettu päätös on sama kuin asiassa T-53/08, Italia vastaan komissio.
   Oikeudelliset perusteet ja pääasialliset perustelut ovat samat kuin tuossa asiassa. Kantaja vetoaa EY:n perustamissopimuksen 87 ja 88 artiklan rikkomiseen, koska Terniä edeltäneiden yhtiöiden korvaustariffin voimassaolon jatkamista oli tulkittu väärin, ja väittää toissijaisesti vielä seuraavaa:
   
               —
            
            
               EY:n perustamissopimuksen 88 artiklaa on rikottu jätettäessä huomioon ottamatta, että riidanalaista toimenpidettä ei todellisuudessa vielä ole pantu täytäntöön ja että näin ollen ennakkoilmoittamista koskevaa velvollisuutta ei ole rikottu ja ettei palautettavia määriä siis ole
            
         
               —
            
            
               Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annetun asetuksen (EY) N:o 659/1999 14 artiklaa on rikottu ja riidanalaisessa päätöksessä oleva takaisinperintämääräys on lainvastainen, sillä se on luottamuksensuojan periaatteen vastainen.